คุณครับขอสอบถามหน่อยครับ พอดีผมมีอาการเหนื่อยง่าย หายใจเหนื่อย แน่นหน้าอก แล้วก็เวลาหายใจจะเจ็บปอดข้างซ้ายมากๆ หายใจไม่ค่อยสะดวกโดยเฉพาะเวลานั่งหงอตัวหรือนั่งหลังค่อม มีอาการไอแต่ไม่บ่อยครับเวลาไอจะเป็นแบบไอแรงๆ แล้วใจจะสั่นมาก เมื่อ 2-3 วันที่แล้วมีไอเป็นลิ่มเลือดเยอะมากๆ แต่ผมเคยเป็นวัณโรคเมื่อ 3 ปีก่อน ผมใช้สิทธิ์ 30 บาท รักษาที่ รพ นพรัตน์ราชธานี ทำการเอ็กซ์เรย์เมื่อเดือนธันวาคมและทำอีกครั้งเดือนนี้ เพื่อหาสาเหตุว่าจะกลับไปเป็นอีกไหม ผลเอ็กซ์เรย์ปอดทั้ง 2 ไม่มีรอยใหม่ ตรวจเสมหะไปเยอะมาก 5-6 กระปุกแล้วเท่าที่ผ่านมาแต่ก็ไม่พบเชื้อ เอ็กซ์เรย์ที่ผ่านมาบอกว่าแผลเป็นในปอดจากโรควัณโรคเป็นสาเหตุให้เลือดไหลได้เวลาไอแล้วก็ฟังเสียงปอดบอกปกติแล้วก็ได้ยาฆ่าเชื้อมากิน ยาแก้ไอ ยาพ่น ยาแก้แพ้ แล้วก็ยาเม็ดสีเหลืองส้มน่าจะเป็นยาเกี่ยวกับห้ามเลือดอะไรสักอย่างผมจำไม่ได้ แล้วบอกว่าติดเชื้อทางเดินหายใจ ผมได้ไปอ่านโรค โรคนึงมาซึ่งอาการมันคล้ายกันมากผมจะมีโอกาสเป็น โรคลิ่มเลือดอุดกั้นในปอดไหมครับ ตอนนี้ผมรู้สึกเหนื่อยและเจ็บปอดมากไม่ว่าจะนอนนั่งก็ยังรู้สึกเจ็บ นัดอีกทีวันที่ 14 เดือนนี้ อีกไม่กี่วัน อยากทราบว่ามันอันตรายมากไหมครับแล้วอาการตอนนี้ควรไปพบเลยหรือป่าวครับ
สวัสดีครับ แม้ว่าโรคลิ่มเลือดในปอดจะให้อาการเจ็บหน้าอกเช่นนี้ได้ แต่ก็ยังมีอีกหลายสาเหตุที่ทำให้เกิดอาการเจ็บหน้าอกหายใจไม่สะดวก และพบได้บ่อยกว่าดังนี้ครับ1.โรคหัวใจขาดเลือด โดยเฉพาะถ้าเจ็บด้านซ้าย2.โรคกรดไหลย้อน3.โรคปอดบวม4.การติดเชื้ออื่นๆเช่นเยื่อหุ้มหัวใจอักเสบหากยังมีอาการหายใจไม่สะดวกและแน่นหน้าอก โดยเฉพาะทางด้านซ้ายแนะนำให้พบแพทย์เพื่อทำการตรวจวินิจฉัยและรักษาทันทีครับเพราะหากเป็นโรคเกี่ยวกับปอดหรือหัวใจควรได้รับการรักษาให้ทันท่วงทีครับ